Държавен вестник, бр. 25, 2026 г., стр. 31

БРОЙ  25	
Д Ъ Р Ж А В Е Н  В Е С Т Н И К 	
СТР.  31   
Нивото на съинвестиране от страна на 
ЕИФ може да варира за всяка отделна 
дялова трансакция.
Страните допълнително се съгласяват да 
обмислят оптимизация на Структурата 
на холдингов фонд по JEREMIE и преход 
от персонифицирано ДСЦ в рамките на 
Структурата на холдингов фонд към 
модел на неперсонифицирана виртуална 
сметка, съгласно условията на послед­
ващи изменения на мандатните спора­
зумения, които ще бъдат подписани от 
Страните (на по-късен етап). Страните 
се съгласяват да положат максимални 
в търговско отношение усилия, за да 
започнат такова обсъждане не по-късно 
от 31 декември 2029 г., свидетелство за 
което следва да е свикване на официална 
среща.“
2.3. Раздел [M] от Преамбюла се изменя, 
както следва:
„Подписването на това Четвърто спора­
зумение за изменение е одобрено от Ми­
нистерския съвет на Република България 
с решение, взето на 15 декември 2025 г. 
За избягване на съмнение, до приключване 
на Ратификацията и влизане в сила на 
Четвъртото споразумение за изменение, 
никоя от Страните няма право да из­
пълнява правата и задълженията си по 
клауза 4.9 от Рамковото споразумение 
(„Спиране на излизането“). Спирането 
на излизането няма последици за никоя 
от Страните. В случай че по някаква 
причина Четвъртото споразумение за 
изменение не бъде ратифицирано и не 
влезе в сила до 30 юни 2026 г., Спиране­
то на излизането ще бъде прекратено 
и чл. 4.9 ще се прилага „ex nunc“, както 
е договорено в Третото споразумение 
за изменение.“
2.4. В чл. 1.1. „Дефиниции и тълкуване“ 
следните дефинирани термини се из­
менят и допълват и се добавят нови 
дефинирани термини, както следва:
„a) Разходи за управление на допълни­
телните средства означава годишни­
те разходи за управление, състоящи 
се от: 
(a) твърдата годишна такса за управ­
ление на ЕИФ в размер 0,7 % на 
година върху Допълнителните 
средства, и
(b) сумата на Свързаните разходи, 
осреднени за година за срока на 
това Споразумение в размер до 
0,13 % от Допълнителните сред­
ства,
които правителството на Република 
България чрез Холдинговия фонд по 
JEREMIЕ следва да заплати на ЕИФ във 
връзка с оперирането на Холдинговия 
фонд по JEREMIE, управлението на До­
пълнителните средства и изпълнението 
на Дейността на холдинговия фонд от 
ЕИФ до настъпване на по-ранното от: 
(i) прекратяване на това Споразумение, 
и (ii) 31 декември 2035 г., в съответствие 
с чл. 7.1, който е в сила в съответния 
момент. За целите на изчисляване на 
Разходите за управление на допълнител­
ните средства Допълнителните средства 
заедно със Средствата (само като ос­
нова за изчисленията) се ограничават 
до 349 000 000 (триста четиридесет 
и девет милиона) евро. Разходите за 
управление на допълнителните средства 
се заплащат само върху тази част от 
Допълнителните средства, която заедно 
със Средствата не надхвърля 349 000 000 
(триста четиридесет и девет милиона) 
евро. Над горната граница, определена 
в това Споразумение, не се начисляват 
Разходи за управление на допълнителните 
средства. 
b) Споразумение означава това изменено 
финансово споразумение, представляващо 
Първоначалното финансово споразумение, 
изменено и допълнено по силата на спо­
разумения за изменение, сключени между 
правителството на Република България 
и ЕИФ: на 29 април 2010 г. (Първо спора­
зумение за изменение), на 6 юни 2012 г. 
(Второ споразумение за изменение), на 
24 октомври 2014 г. (Трето споразумение 
за изменение) и на 22 декември 2025 г. 
(Четвърто споразумение за изменение).
c) Изменено финансово споразумение оз­
начава измененото Първоначално финан­
сово споразумение, изменено и допълнено 
по силата на споразумения за изменение, 
сключени между правителството на 
Република България и ЕИФ: на 29 април 
2010 г. (Първо споразумение за изменение), 
на 6 юни 2012 г. (Второ споразумение 
за изменение), на 24 октомври 2014 г. 
(Трето споразумение за изменение) и на 
22 декември 2025 г. (Четвърто споразу­
мение за изменение).
d) Последващи разходи за управление 
означава разумно доказаните разходи и 
разноски, възникнали за ЕИФ и/или ДСЦ, 
в зависимост от случая, които прави­
телството на Република България чрез 
Холдинговия фонд по JEREMIЕ следва да 
заплаща на ЕИФ във връзка с оперира­
нето на Холдинговия фонд по JEREMIE 
от ЕИФ, след по-ранното от (i) 1 януари 
2036 г., и (ii) датата на прекратяване на 
това Споразумение, както е приложимо, 
съгласно предвиденото в чл. 7.3.